tartuNLP/wikipedia-smugri-20251201 huggingface dataset:
Аль-Фатих мечеть

Аль-Фатих мечеть (араб кылын مسجد الفاتح‎) — Бахрейнлэн мечетьез, луэ одӥгез самой бадӟым мечеть, быдэс дунне вылысь, кудӥз быгатэ пыртыны 7 сюрс пала оскисьёсты. Озьы ик та мечеть луэ одӥгез самой бадӟымез храм Бахрейнын. Интыяськемын со тодмо король дворец вöзын, кудӥз сылэ кунлэн шоркараз Манам карын, кытын улэ Бахрейнлэн королез - Хамада ибн Иса аль-Халиф.
Аль-Фатих мечетез лыктыло учкыны трос туристъёс быдэс дуннеысь. Та мечетез чебер но узыр каре бадӟым чылкыт стекловолокнолэсь купол, кудӥз интыяськемын Аль-Фатих мечетьлэн вылӥяз ик. Та купол кыске 60 тонна. 
Туннэ нуналлы Аль-Фатих мечетьын интыямын калык библиотека, кудӥз усьтэмын вал 2006 арын. Ӝутэмын та тодмо мечеть вал 1987 арын, мукет дуннее кошкем Шейхен Исой ибн Салманэн аль-Халифен. Аль-Фатих мечеть нимамын вал, Бахрейнлэн вормисезлы сӥзьыса, Ахмада аль-Фатихлы.
Огырчи шур

Огырчи (, ) — Удмуртиысь но Татарстанысь шур, чи-ен бырись кыкетӥез шур (мукетыз Чупчи). Бызе Пичи Пурга ёрослэн но Татарстанысь Огырчи ёрослэн музъемъёстӥзы. Баграш-Бигра гуртын Огырчие Аманшур усе, нош ачиз Огырчи Оӵ шуре усе.
Бубби

Бубби (яке Буббы, , , ) — Удмуртиысь но Татарстанысь шур. Буббиен Бугрышъёс огазе луо но Оӵ шуре усё.
Буббие усё:
Славян фэнтези

Славян фэнтези — фантастической жанр, быдэсак пӧрмытскиз XX но XXI дауръёс вискын. Славян фэнтези, со сыӵе жанр кудаз кутӥсько славян фольклор элементъёс (мифъёс, выжыкылъёс, веранъёс) ог фэнтэзи жанырлэн формаяз пыртыса. Славян фэнтези валан паськытгес ӟуч фэнтези валанлэсь, но куд-ог та валанъёсты куто синоним карыса. Славян фэнтези вордскемын кунгож фэнтези пумит, кудӥз пӧрмытэмын кельт но скандинав мифология элементёсты кутыса. Сергей Чупринин но Борис Невскойя, славян фэнтезилэн кылдытӥсез луэ вунэтэм автор Александр Вельтман «Кощей Бессмертный» (1833) и «Святославович, вражий питомец» (1834) романъёсыныз, нош туала славян фэнтезилэн кылдытӥсез луиз Юрий Никитин «Трое из леса» романъёсыныз[.славян фэнтезилэн азьветлӥсез луэ Мария Семенова «Волкодав» цикылэныз. Уг яра вератэк кельтыны, ӟуч кылын гожъяськись авторъёс скандинав мифологиез но кутыло шуыса—шуом Елизавета Дворецкая «Корабль во фьорде» романъёсыныз, нош куд-ог кунгож авторъёс—вашкала ӟуч фольклорэз (шуом Кэролайн Джианис Черри «Русалка» (Rusalka, 1989) и «Черневог» (Chernevog, 1990)романъёсыныз).
Гюльмамедов, Дашгын Гюльмамед оглы

Дашгын Гюльмамед оглы Гюльмамедов (, , 12 сентябре 1977-тӥ арын, Грузин ССР, Марнеули ёрос, Качагани черкогурт) — Гюль родысь Тюрк Карапапакъёслэн Улуссылэн Шатэз, политик, кылбурчи но писатель. Украинаысь Тюрк Карапапакъёслэн Йӧскалык Кенешсылэн тӧроез.
Камасинъёс

Камасинъёс (лымшор самодъёс, калмажъёс (асьсэ ним)) — саянысь самодъёс пӧлы пырись калык, кудӥз пыре урал кыл семьяысь самод группае, кудъёсыз улӥзы гурезё интыосаз лымшор палаз туала Красноярск шаерлэн (Кан но Мана шуръёс кузя) но Хакас шаерын. Озьы ик нимасько вал таёжной бигеръёс. 
Историязы.
XVII дауре камасинъёс вал ог 500 пала. XVIII—XIX дауръёсы люкисько вал кык валтӥсь группаослы: таёжной камасинъёс, кудъёсыз пӧйшурало, пужей вӧзё но чорыгало вал, но кырал камасинецъёслы, тросгес кашинец нимын тодмоослы, кудъёсыз пудо но вал вордо, музъеме мерттӥсько-бичасько, пӧйшурало но тюрк-качин кылын верасько вал. 
Почти быдэсак ассимилировать каремын вал ӟуч крестьян калыкен XIX даурлэн пумаз энерам хозяйствое потэмен йырин, кудӥз кылдӥз пужей вӧзьыны кутскемзы бере. Люкетэз камасинъёс пӧлӥсь пыриськизы тюрк кыло хакас йӧсэ. 
XX даурлэн кутсконаз тросгес кулэ луись материал камасин кыл но кылосъя бичаз финн кылчи К. Доннер. 1960-1970 аръёсы соку улэп кыл нулдӥсьёсын, кудъёсыз пӧлысь берпуметӥез (Клавдия Захаровна Плотникова) кулӥз 94 аресаз 1989 арын, ужаз эстон кылчи Аго Кюннап.
Камасин но кашин выжыос.
1) Байга 2) Буга 3) Бугулма (кашин выжы), 4) Мадор или Бигер, 5) Могати (кашин выжы), 6) Ниги — камасин «ӧрӟи» кыллэсь, 7) Сили — камасин «кӧй», 8) Ургуне — камасин «ургу» — бадӟым, 9) Харгил (кашин выжы) , 10) Хипду (кашин выжы), 11) Шалба 12) Нарба — хакасъёсын ассимилировать каремын.
Антропонимиос матын улӥсь камасинъёс интыос: Абалаково, Пермяково, Пьянково: Алжибаев, Анджигатов (Сили выжыись), Ашпуров (Ниги выжыись), Джибьев (Мадор выжыись), Додышев, Кочеров, Разманов, Саламатов, Сартыганов, Судачаков, Тошилкин, Тугуин, Туинаков, Шайбин, Янгулов гуртъёс.
Перфоманс

Перфоманс ( — быдэстон, представление) — туала устолыклэн формаез, кудаз тусъетэз кылдыто суредасьлэн яке кӧня ке адямиослэн кулэ интыын но кулэ дырын дауртэмзы. Перфоманс луэ шуыны котькуд учырез, кудаз пыро ньыль валтӥсь ёзъёс: вакыт, инты, суредасьлэн мугорыз но суредасьлэн но учкисьлэн герӟаськемзы. Соин пӧртэмесь луо перфоманс но суредаськон устолыклэн суред яке скульптура выллем пӧртэм амалъёсыз, кудъёсаз тусъет луэ адӟон арбери гинэ.
Куддыръя перфоманс шуо сыӵе чеберлыко ужрадъёслэсь пӧртэмлыксэс, театр, эктон, крезьгур, цирковой выступление кадьёссэ но мукетъёссэ. Озьы ке но, туала устолыкын «перформанс» нимкыл матынгес луэ авангард яке концептуальной устолыклы, кудиз выжыятэ суредан устолыклэсь традицизэ.
Историез.
Нырысьсэ «перформанс» кыл кутэмын вал крезьгурчиен Дж. Кейджен 1952 арын возьматоназ, кудӥз возьматӥз сцена вылын «4’33"» (4 минут 33 секунд шыпытэз). Та концертлэн ялоназ пусъемын вал - перфоманс. Перфоманс кылдӥз футуристъёслэн кыр возьматонъёсӥсьтызы, дадаистъёслэн клоунадаисьтызы, Баухаузлэн театрисьтыз. Перфоманс кылдэм герӟамын авангард суредаськон ужпумэн: суредан тусъетлэсь вӧлмытэзлэсь вормонзэ, авангардной устолыклэсь валтӥсь тенденцизэ конструкцие потонзэ. Ив Кляйн, Вито Аккончи, Герман Нитч, Крис Бурден, Йоко Оно, Йозеф Бойс но мукет суредасьёс пӧлын перфоманс потӥз устолыклэн одӥг люкетэз кадь 1960 арын. Россиын тужгес но тодмо Олег Куликлэн, Олег Мавроматтилэн, Елена Ковылиналэн но мукетъёслэн перфомансъёссы, удмуртъёс пӧлын - Кучыран Юрилэн перфомансъёсыз.
Данте Алигьери

Данте Алигьери (; 1265—1321) — вашкала италиысь кылбурчи, поэзилэн классик. "Божественная комедия" автор.
Чили

Чили () яке Чили Республика () — Лымшор Америкаысь кун.
Аргентина

 
Аргентина () яке Аргентина Республика () — Лымшор Америкаысь кун.
Сантьяго

Сантьяго () — Чилилэн шоркарез.
Ушаков, Василий Серафимович

Василий Серафимович Ушаков — актёр, валтӥсь режиссёр, режиссёр, Удмурт Элькунысьтымы лулчеберет удысын сӥё-дано ужась. 
Вордӥськиз 1951-тӥ арын Понино ёросысь Вуж Эбга (Нижняя Слудка) гуртын (али со гурт Глаз ёросэ пыре).
1968—1973-тӥ аръёсы Москваысь Щепкин нимо вылӥ театральной дышетсконниын тодон-валан бичаз. 1979-тӥ арын А. В. Луначарский нимо вылӥ режиссёр курсъёсты йылпумъяз (ГИТИС). 
1973-тӥ арысен ужан удыссэ Элькунысьтымы йӧскалык театрен герӟаз. Театрлэн сцена вылаз 30-лэсь трос пьесаос пуктӥз. Тужгес но тунсыкоосыз соос пӧлын: «Инвожо светит и в полночь» (Р. Валишинлэн мотивъёсызъя, 1979), «Слеза не опадает, как роса» (А. Григорьев, 1985), «Эбга» (П. Захаров, 1992), «Эш-Тэрек» (Е. Загребин, 1997) но мукетъёсыз. 
1993—1995 аръёсы «Удмуртия» нимо кун телерадиоканалын режиссёр луыса тыршиз. «Ижевск вечерний» передача бордын ужаз. Р. Валишинлэн «Укное учко тылсиос» веросэзъя телеспектакль но М. Петровлэн «Италмас» поэмаезъя кык люкетъем телевизионной фильм бордын пыр-поч ужаз.
Россиысь пӧртэм театръёслэн сцена вылазы трос пьесаос но телеспектакльёс пуктӥз. Финн-угор калыкъёслэн театральной фестивалязы (Финляндия) «Эбга» спектаклезлы критикъёс вылӥ дунъет сётӥзы. 
2011-тӥ арысен Удмурт кун университетысь «Ватка» нимо театральной студиен кивалтэ.
Корека

Корека () — Италиысь Калабрия регионлэн Козенца провинцилэн Амантея коммунлэн "frazione"-ез.
Рафаэль Санти

Рафаэль Санти (; 1483—1520) — Италиысь быдӟым суредась но учёной.
Крым

Крым (, ) — Сьӧд зарезьысь мукож. Пыре Украинае.
Крым Автономи Республика

Крым Автономи Республика (, ) — Украинаысь улос (автономи республика). Интыяськемын Крым мукожын, кунлэн лымшор палаз. Улӥсьёс — 1 967 119 адями (2013).
Крым Автономи Республикалэн шоркарез луэ Симферополь кар.
2014 ар

2014-тӥ ар — 14-тӥ ар XXI даурлэн. Кутске вирнуналысен григорианской календарья.
Севастополь

Севастополь () — Крым мукожлэн лымшор шунды пуксён палаз, Сьӧд зарезь дурын интыяськем кар. Ӟуч императрицалэн указэзъя кылдытемын 1783 арын. Город-герой. Зарезь, вузкарись но чорыг кынмонтэм порт; промышленной, научно-технической, рекреационной но культурно-исторической центр. Севастопольлэн исторической центрез интыяськемын Севастополь бухталэн лымшор палаз.
Симферополь

Симферополь (, ) — Украинаысь кар, Крым Автономи Республикалэн шоркарез но промышленной, тодослыко, лулчеберлыко центрез. Озьы ик Симферополь ёрослэн центрез луэ, нош ёрослэн территорияз уг пыры. Кар интыяськемын Салгир шур дурын, Крым мукож шорын.
Керчь

Керчь (, ) — Крымысь но быдэс дуннеысь одӥгез тужгес вашкалаез кар. Интыяськемын Крымлэн шунды ӝужан палаз Керчь мукожын, Керчь пролив дурын.
Крым Республикаысь одӥг гинэ улон интыен быдэс Керчь кар округ кылдтэ.
Али дыре Керчь карлэн музъем вылаз историен но археологиен герӟаськем трос синпелетъёс кылемын.
Керчь Быдӟым Атыкай ожысь город-герой радэ пыртэмын.
Евпатория

Евпатория (, ) — зарезь дурын, Крымлэн шунды пуксён палаз интыяськем город-курорт. Ялан улӥсьёс — 106 800 адями. Арлы быдэ отчы 700 000 — 900 000 адями шутэтскыны но йӧнатскыны лыктылэ. Кар Симферопольлэсь 65 иськемлы уйпал шунды пуксён палан интыяське.
Феодосия

Феодосия (, ) — Крымлэн лымшор шунды ӝужан зарезьдураз, Сьӧд зарезь дурын интыяськем кар. Туала Феодосиысь экономикалэн инъетэз — курортной удыс но зарезь транспорт.
Улӥсьёс — 69 786 адями. Йӧскалык состав: ӟучъёс, украинецъёс, крым бигеръёс, белорусъёс, армянъёс, бигеръёс, еврейёс, молдаванъёс, азербайджанъёс, полякъёс, грузинъёс, немецъёс, грекъёс.
Ялта

Ялта (, ) — Крымлэн лымшор палаз интыяськем город-курорт.
Ялта кар но Бадӟым Ялта шуон пӧртэмъясько. Бадӟым Ялта — Ялтаысь кар кенешлы пыдултэм музъем. Со Крымлэн лымшор ярдурез кузя кыстӥське 70 километрлы Форосысен (шунды пуксён палан) Краснокаменкаозь (шунды ӝужан палан), пыртэ кык карэз (Ялта, Алупка) но трос посёлокъёсты.
Ялта — Крымлэн лымшор ярдурысьтыз валтӥсь пассажирской но вузкарись порт.
Бахчисарай

Бахчисарай (, ) — Крымысь кар, Бахчисарай ёрослэн административной центрез, Крым ханстволэн азьвыл шоркарез. Интыяськемын нюлэскырал интыын, Симферопольлэсь 30 иськемлы лымшор шунды пуксён палан.
Политика.
Интыын аскивалтонлэн ёзэсэз луэ Бахчисарайысь кар кенеш. Кар кенешлэн йырыз — Рубаненко Константин Григорьевич.
Учкымонлыкъёс.
Бахчисарайысь валтӥсь исторической синпелет но туристической объект — крым ханъёслэн дворецзы — Хансарай.
Джанкой

Джанкой (, ) — Крымлэн уйпалаз интыяськем кар. Джанкой ёрослэн административной центрез, нош ёрослэн территорияз уг пыры. Интыяськемын Симферополь шоркарлэсь 93 километрлы палэнын. Чугун сюрес станция Харьков — Севастополь но Херсон — Керчь сюресъёс вожын.
Армянск

Армянск (азьло Армянский Базар; , ) — Крымлэн уйпалаз, Перекоп мувыркусын интыяськем кар. мукожез бадӟым музъемен (континентэн) огазея. 
Вакчияк историез.
Кылдытэмын XVIII даурлэн кутсконаз Осман империысь Ор-Капу (Перекоп) крепостьысь пегӟем грекъёсын но армянъёсын. 
1730 арысен Эрмени-Базар (крымскотатарской кылысь — Армянский Базар) шуыса тодмо. 
1921 арын Армянск нималлям. 
1993 арын эрико Украиналэн люкетэз луыса, кар статус сётэмын.
2017 арын Армянск котырысь шедьтэмын Русско-Турецкой войнаын 1768—1774 Василий Долгоруковлэн 2-й армиысьтыз 800-лэсь трос бырем ожгарчиослэн шайгузы..
Алушта

Алушта (, ) - Крымлэн лымшор ярдураз интыяськем курорт-кар. Крым Республикаысь Алушта кар округлэн адинистративной центрез.
Куазез толэзьёсъя учконо ке, оштолэзьысен куарусёнозь тупа Ялталы, нош коньывуонысен южтолэзёь кӧнялы ке кезьытгес. 
Вакчияк историез.
Куд-ог верамъёсъя, Алушталэн нимыз грек кылысь αλυσίδα [алусида] вэм но "цепь-жильы" шуэмез воьматэ. Алустон кар Юстиниан I императорлэн косэмезъя VI дауре пуктэмын вылэм. Кема аръёс ӵоже шор дауръёсы Крымлэн лымшор ярдураз интыяськем кунъёс (Римской (Византийской) империя, Хазарской каганат но Феодоро княжествоос) Алустаез опорной пункт интыын возиллям.
Ньыльдонэтӥ аръёслэн пумаз гинэ Алушта зарезь дуре интыяськем курортъёс радэ пыртэмын вал. Та дыре трос шутэтскон юртъёс но пансионатъёс пуктӥськизы. Нош кар котырысь чебер интыосын совето вакытысь трос гинэ фильмъёс пуктэмын вал. Кылсярысь: «Кавказская пленница», «Сердца трёх», «Корабли штурмуют бастионы» но мукет.
Уддяди муниципал кылдытэт

«Карамас-Пельга» муниципал кылдытэт — Кияса ёросысь муниципал кылдытэт.
Администраци центрез — гурт Уддяди.
Муниципал кылдытэтэ пыро 3 гуртъёс.
Набат памяти

«Набат памяти» — Можга карысь калык музей.
Уно данъян грамотаосын но медальёсын пусъемын. «Набат памяти» музейлы — Удмуртиысь нырысетӥезлы — 1984-тӥ арын калык музей ним сётӥзы.
«Вормымтэ Ленинград», «Сталинград ож», «Огненная дуга», «Днепрлэн ярдуръёсаз», «Нырысетӥ ожез адӟемъёс», «Белоруссиез но Прибалтикаез берыктон» — та но мукет адӟытонъёсъя тодыны луэ, ку мынӥз соиз яке таиз ож, кӧня солдатъёссэ отын ыштӥз Совето армия, кӧня медаль я орден басьтӥзы Можга ёросын вордскем солдатъёс.
Мукет залын верамын Можга ёросысь Малая Сюга гуртысь Сидоровъёслэн семьязы сярысь: 8 пиос будӥзы анай-атайзылы зэмос юрттӥсьёс, выжызэс азинтӥсьёс луон понна. Но кутскиз война. Огзы бӧрсьы мукетсэ Сидоров агай-вынъёсты фронтэ басьтӥзы. Дораз берытскиз огез гинэ — со но кема ӧз улы — ранениосыз ӧз ортче. Та залысь ик мукетыз выставка авиацилэн маршалэз Фёдор Фалалеев сярысь. Совето армиысь военачальник но Можга ёросын вордскиз.
Мукетыз зал быдэсак сӥземын Бухенвальд концлагерьлэн историезлы: кивалтӥсьёсыз, нылпиослэн улэмзы, эмъяськон, сиён, ужан но трос мукет темаос усьтэмын уно туспуктэмъёс, лагерьысь шедьтэм чыры-пырыос пыр. Татын ик возисько пӧртэм вазиськонъёслы ӟуч, немец, англи но мукет кылъёсын валэктонъёс.
Трир

Трир (, лат. Augusta Treverorum) — «Уйпал Рим», Германияысь вашкалаез кар. Кылдытэмын асьме эралэсь азьло 15-тӥ даурын Октавиан Август рим императорен треверъёслэн племязылэн вӧсяськон интызы вӧзын, со бордысь ик карлэн нимыз — «Августа Треверская».
Кар интыяське Рейнланд-Пфальц федерал музъемлэн шундыпуксён палаз.
Городын трос чебер, синмаськымон интыосыз. Нырысь ик, со Порта Нигра (Porta Nigra) — «Сьӧд капкаос». Азьвыл солэн кӧльыосыз югытэсь вылӥллям, но дыр ортчемъя, тӧлэн но жобаськись куазен сэрен, сьӧдэктӥллям. Капкалэн пасьталаез — 36 метр, ӝуждалаез — 30 метр, нош мурдалаез — 21,5 метр. Шундыпуксён Рим империялэсь кылем капкос пӧлысь Порта Нигра — тужгес бадӟымез но умой возиськемез. Ас вакытаз со пушкын таможня интыяськем. 
Туж чебер но узыр адске Трир собор но со вӧзысь нылкышноослэн монастырьзы — Либфрауэнкирхе. Соборез утён вылысь пӧртэм ужъёс нуисько. Пушказ пыраны уг лэзё. Собор 320-тӥ арын Дунчылкыт Агриций Трирскиен пуктэмын вылэм, та ужез солы быдэстыны косэм Константин император. 
Быдӟым Константинлэн 310-тӥ арын пуктэм базиликаез туннэ но, куке вӧсяськон инты быдэсак выльдэмын, кыске бордаз огшорыеныз. Укноосаз азьвыл суредъёсыз ик кылемын на. XII даурысен отын епископлэн резиденциез интыяськем. Пулэсь лэсьтэм вӧлдэтэз лыдэ басьтытэк, базиликаын нокыӵе чеберъянъёсыз ӧвӧл. 
Рим выж вылтӥ туннэ но сюрес ортче, нош пуктэмын ни со Порта Нигралэн даураз. Рим калыкъёс пуктӥллям — со бордысен ик нимыз. 
Городысь история синпелетъёс ЮНЕСКО-ен утисько.
Трир тодмо луэ на, Карл Маркслэн вордӥськем интыез шуыса.
Трир собор

Дунчылкыт Пётрлэн Трир соборез () — Трир карысь (Рейнланд-Пфальц) собор, Германиысь тужгес вашкалаез черк. 
Пуктон историез.
Храм пуктэмын вал 320-тӥ аръёсы Константин император косэмъя, лэсьтӥськон ужъёсыз Трирысь епископ Максимин эскериз. Черклэн быдӟалаез (112,5 м х 41 м) Трирын туннэ нуналлы но вань черкъёс пӧлын тужгес бадӟымез. 882-тӥ арын норманнъёс солэсь юртсэ куашкатӥллям, но собор выльысь ӝутэмын вал, роман стилья. Ваньмыз пуктӥськон-выльдон ужъёс йылпумъяськизы 1196-тӥ арын. 
1944-тӥ-1945-тӥ аръёсы собор, оглом быдэс кар сямен ик, зол куашкатэмын вал. 1960-тӥ арысен 1974-тӥ арозь солэсь алтарьзэ тупатӥзы. 1974-тӥ арын 1-тӥ мае выльдэм алтарез выльысь вӧсязы.
Рим выж (Трир)

Рим выж () — Германиысь тужгес вашкалаез выж. Интыяське Трир карын, Мозель шур вамен.
1986-тӥ арын пыртэмын ЮНЕСКО-лэн списоказ.
Константин-базилика

Константин-базилика (нем. Konstantinbasilika) — Трир карысь рим базилика. Нырысь отын кенешъёс ортчыло вылэм. Пуктэмын Быдӟым Константин косэмъя 310-тӥ ар котырын. Пушкыз мраморен чеберъямын вылэм, статуяос сылӥллям, юрт шунтӥське вылэм. Шор дауръёсы отын архиепископлэн резиденциез интыяськем. XVII даурын залэз пуктӥзы курфюст замок борды. 1856-тӥ арын базиликаез сётӥзы евангелической черклы, со дырысен пушказ службаос ортчо. Кыкетӥ дунневыл ож дыръя базилика ӝуаны шедиз, бӧрысь выльдэмын вал.
Пушкыз: кузьдалаез 67 метр, пасьталаез 27, 2 метр, ӝуждалаез 33 метр, борддоръёсызлэн зӧкталаез 2, 7 метрозь. 
Константин-базилика пыртэмын ЮНЕСКО-лэн списоказ.
Хинцерт (концлагерь)

 
Хинцерт () — нацистъёслэн Германиысь одӥгез концентрационной лагерьзы. Кылдытэмын 1939-тӥ арын коньывуонэ Хинцерт-Пёлерт город вӧзын, Люксембурген кунгожлэсь 30 иськемын. Быдӟым Атыкай ож аръёсы татчы сюризы 14 сюрс пала адямиос, соос пӧлысь ог сюрсэз быдтэмын вал. 
Официально та лагерь «концентрационной» нимыськыны кутскиз 1940-тӥ арын 1-тӥ пӧсьтолэзьысен гинэ. Азьвыл ке отчы ужасьтэм муртъёсыз гинэ интыяллязы, та вакытысен политической заключеннойёсты но вайылыны кутскизы. Баракъёс 560 муртлы дасямын вал, но лагере сюремъёслы отын 1 200-1 500 кузя улоно луиз. Лагерьысь кылем даннойёсъя, отын 321 мурт быриз, но француз эскеронъёс возьматӥзы, быремъёслэн зэмос лыдзы 1 сюрс пала шуыса.
Бахчисарай ёрос

Бахчисарай ёрос (, ) — Крым Автономи Республикаысь ёрос. Интыяське республикалэн лымшор шунды пуксён палаз. Административной центрез — Бахчисарай кар. Улӥсьёс — 91 600 адями. Площадез — 1589 км².
Джанкой ёрос

Джанкой ёрос (, ) — Крым Автономи Республикаысь ёрос. Интыяське республикалэн уйпалаз. Административной центрез — Джанкой кар, нош ёрослэн территорияз уг пыры. Улӥсьёс — 74 000 адями. Ёрослэн площадез — 2667 км².
Симферополь ёрос

Симферополь ёрос (, ) — Крым Автономи Республикаысь ёрос. Интыяське республикалэн шор палаз, Симферополь кар котыртӥ. Улӥсьёс — 158 829 адями. Ёрослэн площадез — 1753 км².
Порта Нигра

Порта Нигра ( — «сьӧд капка») — быдэс дуннеысь тужгес бадӟым но вашкала дырысен умой возиськем капка, пыртэмын ЮНЕСКО-лэн списоказ. Трир городлэн символэз. 
Рим империя вакытъёсы Порта Нигра каре пырон капка вылэм. 29,3 метръем капка пуктэмын 180-тӥ арын цементтэк. Югыт луолэсь кӧльыосыз (кыскиллям 6 тоннаозь) римлянинъёс туй бычкыен, рос-прос мертаса, вандылӥллям. 
Порта Нигра туннэ но сылэ. Сое учкыны быгато вань мылкыд карисьёс. Нош «Сьӧд капка» бордын Трирлэн историезъя музей интыяське.
Курфюрст замок

Курфюрст замок () — Трир городысь замок.
Курфюрст

Курфю́рст ( — «князь-выборщик», "Kür" — «быръён» но "Fürst" — «князь» кылъёс бордысь; ) — Рим империын имперской князь, XIII даурысен со императорез бырйылӥз.
Саарбрюккен

Саарбрю́ккен (, ) — Германилэн шундыпуксёнысьтыз город, Саарланд (яке Саар) федераци музъемлэн шоркарез. Улӥсьёсызлэн лыдыз 175,5 сюрс мурт (2010).
Саарбрюккен — Саарландлэн политической, экономической но культурной центрез.
Людвиг черк

Людвиг черк () — Саарбрюккенысь тужгес тодмоез евангелической черк, карлэн (городлэн) тодметпусэз (символэз), лэсьтэмын барокко стилья. Интыяське Саарбрюккенлэн Вашкала Саарбрюккен ёросаз.
Александровск (Луганск улос)

Александровск (, ) — Украинаысь Луганск улосысь кар.
Улӥсьёс — 7 045 адями (2001).
Алмазная

Алмазная (, ) — Украинаысь Луганск улосысь кар.
Улӥсьёс — 5 061 адями (2001 ар).
Алчевск

Алчевск (, ) — Украинаысь Луганск улосысь кар.
Улӥсьёс — 119 193 адями (2001 ар).
Антрацит (Луганск улос)

Антрацит (, ) — Украинаысь Луганск улосысь кар.
Улӥсьёс — 63 698 адями (2001 ар).
Кипучее (Луганск улос)

Кипучее (, ) — Украинаысь Луганск улосысь кар.
Улӥсьёс — 9 097 адями (2001 ар).
Брянка

Брянка (, ) — Украинаысь Луганск улосысь кар.
Улӥсьёс — 54 767 адями (2001 ар).
Боково-Хрустальное

Боково-Хрустальное (, ) — Украинаысь Луганск улосысь кар.
Улӥсьёс — 14 773 адями (2001 ар).
Горское

Горское (, ) — Украинаысь Лугаснск улосысь кар.
Улӥсьёс — 11 473 адями (2001 ар).
Зимогорье

Зимогорье (, ) — Украинаысь Луганск улосысь кар.
Улӥсьёс — 11 295 адями (2001 ар).
Золотое

Золотое (, ) — Украинаысь Луганск улосысь кар.
Улӥсьёс — 17 836 адями (2001 ар).
Зоринск

Зоринск (, ) — Украинаысь Луганск улосысь кар.
Улӥсьёс — 8 838 адями (2001 ар).
Голубовка (Луганск улос)

Голубовка (, ) — Украинаысь Луганск улосысь кар.
Улӥсьёс — 35 199 адями (2001 ар).
Сорокино

Сорокино (, ) — Украинаысь Луганск улосысь кар.
Улӥсьёс — 94 875 адями (2001 ар).
Хрустальный (кар)

Хрустальный (, ) — Украинаысь Луганск улосысь кар.
Улӥсьёс — 50 560 адями (2001 ар).
Кременная

Кременная (, ) — Украинаысь Луганск улосысь кар.
Улӥсьёсыз — 24 447 адями (2001 ар).
Лисичанск

Лисичанск (, ) — Украинаысь Луганск улосысь кар.
Улӥсьёс — 115 229 адями (2001 ар).
Луганск

Луганск (, ) — Украинаысь Луганск улосысь кар.
Улӥсьёс — 463 097 адями (2001 ар).
Лутугино

Лутугино (, ) — Украинаысь Луганск улосысь кар.
Улӥсьёс — 18 833 адями (2001 ар).
Миусинск

Миусинск (, ) — Украинаысь Луганск улосысь кар.
Улӥсьёс — 6 029 адями (2001 ар).
Молодогвардейск

Молодогвардейск (, ) — Украинаысь Луганск улосысь кар.
Улӥсьёс — 25 528 адями (2001 ар).
Новодружеск

Новодружеск (, ) — Украинаысь Луганск улосысь кар.
Улӥсьёс — 9 025 адями (2001 ар).
Первомайск (Луганск улос)

Первомайск (, ) — Украинаысь Луганск улосысь кар.
Улӥсьёс — 43 082 адями (2001 ар).
Перевальск

Перевальск (, ) — Украинаысь Луганск улосысь кар.
Улӥсьёс — 29 665 адями (2001 ар).
Петрово-Красноселье

Петрово-Красноселье (, ) — Украинаысь Луганск улосысь кар.
Улӥсьёс — 15 478 адями (2001 ар).
Попасная

Попасна (, ) — Украинаысь Луганск улосысь кар.
Улӥсьёс — 25 951 адями (2001 ар).
Приволье

Приволье (, ) — Украинаысь Луганск улосысь кар.
Улӥсьёс — 9 004 адями (2001 ар).
Ровеньки

Ровеньки (, ) — Украинаысь Луганск улосысь кар.
Улӥсьёс — 53 725 адями (2001 ар).
Рубежное

Рубежное (, ) — Украинаысь Луганск улосысь кар.
Улӥсьёс — 65 322 адями (2001 ар).
Сватово

Сватово (, ) — Украинаысь Луганск улосысь кар.
Улӥсьёс — 19 495 адями (2001 ар).
Довжанск (Луганск улос)

Довжанск (, ) — Украинаысь Луганск улосысь кар.
Улӥсьёс — 72 531 адями (2001 ар).
Северодонецк

Северодонецк (, ) — Украинаысь Луганск улосысь кар.
Улӥсьёс — 119 940 адями (2001 ар).
Валэктонъёс.
Северодонецкий химико-металлургической завод « - лэн СХМЗ»
Главным инженером завода и его основателем 1963 г. стал сотрудник ЧМЗ г Глазов с 1950 по 1961 Пергунов Б.Т 
Главным энергетиком с 1963 г. являлся сотрудник ЧМЗ г Глазов Ушкало И. А.
Суходольск

Суходольск (, ) — Украинаысь Луганск улосысь кар.
Улӥсьёс — 23 642 адями (2001 ар).
Счастье

Счастье (, ) — Украинаысь Луганск улосысь кар.
Улӥсьёс — 13 770 адями (2001 ар).
Вознесеновка

Вознесеновка (, ) — Украинаысь Луганск улосысь кар.
Улӥсьёс — 17 680 адями (2001 ар).
Шенген

 
Шенге́н (нем., фр., люкс. Schengen) — Люксембург герцогствоысь гурт. Шенген коммунае пыре. Нырысь ик тодмо луэ Шенген огкыллы луыса. 
Гурт интыяське Люксембурглэн лымшор-шундыӝужан палаз, Мозель шурлэн паллян ярдураз, дунчылкыт Марклэн гурезез вӧзын. Солэсь кыдёкын ӧвӧл Люксембурглэн Германиен но Франциен кунгожез ортче. Мозельлэн мукет ярдураз интыяське Перль герман коммуна (Саарланд), матын - Апаш француз коммуна (Мозель департамент, Лотарингия улос). 
Улӥсьёсыз — 425 мурт (2004-тӥ арын ортчытэм лыдъян-чотанъя).
Шенген огкыл

Шенге́н кылкутон — Евросоюзэ пырись куд-ог кунъёсы пыронъя кунгожын ортчытӥськись эскеронэз аналтон сярысь кылкутон. Нырысьсэ юнматэмын 1985-тӥ арын 14-тӥ инвожое Европаысь 5 кунъёс куспын (Бельгия, Нидерланд, Люксембург, Франция но Германия). Улонэ пыӵаны кутскиз 1995-тӥ арын 25-тӥ южтолэзьысен но дугдӥз 1999-тӥ арын 1-тӥ куартолэзе - сое воштӥз Европа Союзлэн Шенген законодательствоез.
Али Шенген зонае пыро таӵе кунъёс:
Уддяди

Уддяди () — Кияса ёросысь удмурт гурт. Пыре Уддяди муниципал кылдытэтэ но луэ солэн администраци центрез. 2010-тӥ арын ортчытэм лыдъян-чотанъя, отын 575 улӥсьёсыз. 
Гуртын вань шор ёзо школа, нылпи сад, эмъяськон пункт, клуб, библиотека.
Гурт тодмо луэ «Инвожо» калык фольклор ансамбльлы, Уддядиын улэм Н. Н. Уткин крезьгурчилы, куиськись Мазитова сузэръёслы луыса.
Рейнланд-Пфальц

Рейнланд-Пфальц () — Германиысь федерал музъем. Шоркарез — Майнц кар.
Интыяське Германилэн шундыӝужаназ. Бускельёсыз: Уйпал Рейн-Вестфалия, Гессен, Саар, Баден-Вюртемберг федерал музъемъёс но Бельгия, Франция, Люксембург.
Рейнланд-Пфальцтӥ бызё Рейн, Мозель, Саар но Лан бадӟым шуръёс. Тужгес бадӟымез ты — Laacher See, Кобленцлэсь кыдёкын ӧвӧл интыяське.
ЮНЕСКО-лэн списоказ туннэ нуналлы пыртэмын Рейнланд-Пфальц музъемысь 4 интыос:
ЮНЕСКО

ЮНЕСКО (UNESCO — The United Nations Educational, Scientific and Cultural Organization) — дышетон, тодос но лулчеберет удысысь юанъёсъя Огазеям Нациослэн Огазеяськонзы.
Валтӥсь ужпумъёсыз — кунъёслэн ог-огенызы дышетон, тодос но лулчеберет удысъёсын ӵош ужаменызы валче быдэс дуннеын тупаса улонэз юнматон но кышкытлыкез палэнтон; выжы, кышномурт яке пиосмурт луэм, кыл но оскон шоры учкытэк, вань калыкъёслэсь катрадлыксэс гажан но утён - со сярысь гожтэмын Огазеям Нациослэн Огазеяськонзылэн Уставаз. 
Огазеяськон кылдытэмын 1945-тӥ арын 16-тӥ шуркынмонэ, солэн штаб-квартираез интыяське Парижын, Франциын. Али огазеяськонын 195 кунъёс-ёзчиос но 8 ёзчи-ужасьёсыз — внешней политика понна кыл кутӥсьтэм территориос. 182 кунъёслэн-ёзчиослэн Огазеяськон бордын ас представительствооссы вань, отын но 4 ялан учкисьёсыз но правительствоос вискысь огазеяськонъёслэн эскерись 9 миссиоссы ужало. Огазеяськонэ пыро дуннелэн пӧртэм сэрегъёсаз интыяськем 60-лэсь уно бюроос но подразделениос.
Огазеяськон ужа таӵе юанъёс бордын: дышетон удысын дискриминациен герӟаськем шуг-секытъёс; национальной лулчеберетъёсыз дышетон но национальной кадръёсты дасян; социальной тодосъёслэн, геологилэн, океанографилэн, биосфералэн шуг-секытъёссы. ЮНЕСКО тужгес эскерыса возе Африкаез но гендер ласянь огкадь луэмез.
Огазеяськонлэн валтӥсь ужан ӧръёсыз пусъемын 5 программной секторъёсын: дышетон, естественной тодосъёс, социальной но гуманитарной тодосъёс, лулчеберет, коммуникация но ивор.
Бонн

Бонн () — Германиысь кар, интыяське Уйпал Рейн-Вестфалия федераци музъемын, Рейн шур вылын. Улӥсьёсыз — 324 899 мурт (2010), улӥсьёслэн лыдзыя Бонн Германиын 19-тӥ интыын сылэ. 
С 3 ноября 1949-тӥ арын 3-тӥ шуркынмонысен 1990-тӥ арын 3-тӥ коньывуонозь — Германия Федераци Элькунлэн шоркарез. Германия огазеяськем бере огъя шоркар Берлин луиз. Озьы ке но, Бонн али но Германиысь политикая бадӟым центр лыдъяське.
Историез.
Боннлэн историез рим вакытъёсысен кутске. Асьме эралэсь азьло 11-тӥ даурын Бонн рим войскоос понна лагерь луиз. Со вакытысен ик, лэся, карлэн нимыз кылдэмын ("Bonna" — герман эбурон племялэн нимыз). 
Дышетскон.
Карысь валтӥсь дышетскон интылэн но — Бонн университетлэн — кузь но тунсыко историез: 1697-тӥ арын Боннлэн курфюрстэзлэн, Йозеф-Клеменслэн, косэмезъя, кивалтӥсьёслэн выль резиденцизылэн инъетэз пуктӥське, бӧрысь со резиденция Быръёнъёсъя Дворецлы пӧрме, нош XIX-лэн кутсконаз, Рейн бордысь музъемъёсыз Пруссия борды итэм бере, университет луэ.
1835-тӥ-1836-тӥ аръёсы Бонн университетын Карл Маркс, нош 1877-тӥ-1879-тӥ аръёсы Вильгельм II кайзер дышетскизы.
Кёльн

Кёльн ( [kœln]) — Германия Федеративной Республикаысь кар, интыяське Уйпал Рейн-Вестфалия музъемын. Германиысь каръёс пӧлын улӥсьёслэн лыдзыя Кёльн сылэ ньылетӥ интыын, нош быдӟалаезъя — куинетӥ интыын. Со сяна, со — кунысь огез тужгес бадӟымез экономикая но культурая центр. Кёльнэз ӵемысь нимало «Метрополия на Рейне» шуыса. Со — огез вашкалаез кар, Рим эпохаысен кутскыса, Европалэн историяз бадӟым инты басьтӥз. Тужгес тодмо та кар луэ Кёльн собор понна — Германиысь одӥгез валтӥсез католической черк.
Интыяськемез.
Кёльн сылэ Рейн вылын Кёльн бухтаын. Кёльнлэн шундыӝужаназ интыяське Нагорье (Bergisches Land) но гурезё инты Зауэрланд; шундыпуксёнын — Вилле национальной парк; лымшор-шундыпуксёнын — Эйфель вырйыл; лымшор-шундыӝужанын — Рейн Сланцевой гурезьёс. Городысь тужгес ӝужытэз инты — Кёнигсфорст — 118 метрын, тужгес улынэз (Воррингенский разлом) — зарезь вадесын 37 метрын.
Улӥсьёсыз.
Улӥсьёслэн лыдзы — 1 000 298 мурт.
Национальностья ке учконо, тросэз улӥсьёс — 82,6 % — немецъёс, мукетъёсыз — палэнысь лыктэмъёс. Тужгес бадӟым диаспораос турецкой (6,6 %), итальян (2 %) но азьвыл Югославиысь (1,56 %) но СНГ кунъёсысь (0,97 %) калыкъёс. Огъя 150 пала национальностьёс.
Оскон.
42,5 % улӥсьёс Рим-католик черке ветло. 16 % асьсэды протестант-евангелист шуо, мукетъёсыз — атеистъёс яке мусульманъёс. Озьы ик вань 2 православи но 3 еврей общинаос: Jüdische Gemeinde Köln, Synagogen Gemeinde Köln, Jüdische Liberale Gemeinde «Gescher la massoret».
Мец

Мец (, , ) — Францилэн уйпал-шундыӝужанысьтыз кар, Лотарингия француз улослэн но Мозель департаментлэн шоркарез. Кар интыяське Мозель но Сейль шуръёслэн огазеяськонзы дорын. 
Улӥсьёслэн лыдзы - 124 сюрс мурт (1999).
Новороссийск

Новоросси́йск — Россилэн лымшорысьтыз кар, Новороссийск город муниципал кылдытэтлэн шорсюлмыз. Пыре Краснодар улосэ.
Улӥсьёсыз — 256 580 мурт (2014).
Интыяське Краснодар улослэн лымшор-шундыпуксёназ, Сьӧд зарезьысь Цемесской бухталэн ярдураз.
1973-тӥ арын 14-тӥ куарусёнысен Новороссийск Город-герой ним нуллэ.
Транспорт.
Новороссийск — транспортъя валтӥсь центр. Карын интыяське Россиысь одӥгез тужгез бадӟымез но Сьӧд зарезьысь тужгес бадӟым порт, отын вань пассажирской, грузовой портъёсыз но нефтеналивной гаванез.
Карез Удмуртиен герӟало меӵак поездъёс «Новороссийск — Иж» но «Новороссийск — Пермь».
Мысхако

Мысха́ко (адыг. — «зарезе кошкись мыс») — Краснодар улосысь черкогурт, Новороссийск ёросысь Новороссийск кар муниципал кылдытэтэ пыре.
Улӥсьёсыз — 7954 мурт (2010). Соос пӧлысь тросэз — ӟучъёс (75 %), озьы ик пӧлазы вань армянъёс, украинецъёс, бигеръёс, грекъёс, грузинъёс но мукет калыкъёс.
География.
Черкогурт интыяське Сьӧд зарезьлэн ярдураз, карлэн центрезлэсь 6 иськемын. Мысхако мыс интыяське черкогуртлэсь 1 иськемлы палэнын.
Вулэн гужем шоро-куспо температураез +20 °C, толалтэ +6 °C. Гужем пӧсь, шор температура +28 °C. Толалтэ шор температура +3 °C.
Черкогуртын виноград мерттонэн вырисьёс йыло. Озьы ик Мысхакоын азинтӥське туризм.
Кабардинка

Кабарди́нка — Краснодар улосысь черкогурт (азьвыл - кар типъем посёлок), пыре Геленджик курорт-кар муниципал кылдытэтэ. 
Улӥсьёсыз — 7 550 мурт (2010).
Интыяськемез.
Кабардинка черкогурт интыяське 13 иськемын Геленджиклэсь, Цемесской бухталэн ярдураз. 
Куазез.
Шундыё нуналъёсызъя но бус усёнтэмъя Кабардинка тодэ вайытэ Крымлэсь лымшор ярдурзэ. Шоро-куспо температураез +12,4 °С. 
Кабардинка — Геленджик ёросын гинэ ӧвӧл, Сьӧд зарезь котырысь вань ёросъёсысь тужгес кӧсэз инты. Шутэтскыны татчы вуыло куартолэзьысен шуркынмонозь, ӵапак сокема возиське кӧс но шуныт куазь. 
Туристъёсты та пичи черкогурт зарезен гинэ уг кыскы - отын вань тунсыко парк, со быдэсак быдэстэмын шундыӝужан стилья.
Валэктонъёс.
Геленджик

Геленджи́к — Краснодар улосысь кар, Сьӧд зарезь дурысь курорт.
Улӥсьёсыз — 65 059 мурт (2014).
Город интыяське 25 иськемын Новороссийсклэсь. Сьӧд зарезьлэн уйпал люкетэз туж тупа Крымлэн лымшор ярдурезлы. Куазез, Крымын сямен, кӧс. Геленджикын трос шундыё нуналъёс луо, соос пӧлысь бадӟым люкетэз тупало южтолэзьысен коньывуонозь. Куддыр шуныт куазь толшорлэн шорозяз но возиське. Кезьытъёс но зоръёс луо толшорысен южтолэзёзь. Гужем Геленджикын трос поллы кӧсгес Туапселэсь но Сочи но Сухуми палась мукет каръёсын сярысь. Зор-котъёс татын трос уг луо, уг луы чидантэм пӧсь куазь но — со уг шӧдӥськы тӧлъёс понна.
Нимызлэн кылдэмез.
Та пумысен кӧня ке малпанъёс вань:
Лермонтов, Михаил Юрьевич

Михаи́л Ю́рьевич Ле́рмонтов (вордскиз 1814-тӥ арын 3-тӥ коньывуонэ [15-тӥ коньывуонэ], Муско — кулӥз 1841-тӥ арын 15-тӥ пӧсьтолэзе [27-тӥ пӧсьтолэзе], Пятигорск) — ӟуч кылбурчи, прозаик, драматург, суредась. Вордскиз офицерлэн семьяяз, сое будэтӥз песяез. 
Улон но гжъяськон сюресэз.
Нырысетӥ кылбуръёссэ М. Лермонтов гожтӥз, Москваысь университет пансионатын дышетскыкуз. Сое йылпумъяса, дано гожъяськись Мускоысь университетэ, собере Петербургысь гвардейской прапорщикъёслэн школаязы пыре. Служить каре Гусаръёслэн полказы, Царской селоын. «Кылбурчилэн кулонэз» («Смерть поэта») кылбурез понна Лермонтовез ссылкае келязы. Кавказэ мыныкуз, гожъяськись 1 толэзь Москваын ортчытэ. Соку ик кылдӥз «Бородино» ужез - со ожлы 1 ар тырмонлы сӥземын. Кавказын улыкуз, Лермонтов гожъяськемысь дугдымтэ сяна, эшшо суредаськыны но кутскиз. Дано литераторлэн песяез сюлмаськемен, сое дырызлэсь вазь лэзё Петербурге но отын со выльысь службазэ азьланьтэ. 
Бӧрысь улонэз М. Ю. Лермонтовлэн «Отечественные записки» редакциен герӟаськемын. Но отын но кема ужаны уг кылды: Э. Барантэн дуэльлы луыса поэтэз выльысь Кавказэ ссылкае ысто, отын со оже пыриське. Пятигорскын, кыкетӥ ссылкаысьтыз дораз берытскыкуз, гожъяськись тодмозэ пумита. Лек шоккетэмез бере соиз Лермонтовез дуэле ӧте. Дуэльын Лермонтов быре.
Вакчи улонэз ӵоже гожъяськись ог 30 поэмаос, 40 кылбуръёс, кӧня ке проза но драма произведениос гожтӥз, тросэз соос пӧлысь кулэмез бере гинэ поттэмын вал. М.Ю. Лермонтовлэн творчествояз тужгес устоен лыдъясько та произведениосыз: «Мцыри», «Бородино», «Герой нашего времени», «Маскарад», «Демон», «Узник».
Валэктонъёс.
Эрьзя, Степан Дмитриевич

Степа́н Дми́триевич Э́рьзя (зэмос фамилиез Нефёдов; вордскиз 1876-тӥ арын 27-тӥ коньывуонэ (8-тӥ шуркынмонэ), Симбирск губерняысь Алатырь уездысь Баево черкогуртын (али Мордовиысь Ардатовской ёрос — кулӥз 1959-тӥ арын 24-тӥ шуркынмонэ, Муско) — росси но совето суредась, пуэн ужась скульптор, модерн стилез азинтӥсь. Псевдонимез возьматэ эрзя луэмзэ.
Биографиез.
Степан Нефёдов вордскиз 1876-тӥ арын 27-тӥ коньывуонэ (8-тӥ шуркынмонэ) крестьян семьяын Баево эрзя черкогуртын. Алтышев черкогуртын черк школаез йылпумъяз. 1882-тӥ арын Нефёдовъёс Алатыре улыны выжизы. Суредаськонъя нырысетӥ урокъёсыз Степан Эрьзялэн Алатырьысь но Казаньысь оброс лэсьтонъя мастерскойёсын вал. 1902-тӥ-1906-тӥ аръёсы дышетскиз Мускоысь суреданъя, ваяния но зодчествоя училищеын С. М. Волнухин но П. П. Трубецкой дорын.
1906-тӥ-1914-тӥ аръёсы скульптор Италиын но Франциын улӥз. Татын кылдӥзы «Мӧзмон» («Тоска») (1908), «Пытсэтысь вӧсясь» («Тюремный священник»), «Берпуметӥ уй» («Последняя ночь») (1909), «Из даур» («Каменный век») (1911), «Марта» (1912) ужъёсыз. Венециысь, Миланысь (1909), Парижысь «Сӥзьыл салон» (1912) адӟытонъёсы пыриськыса, быдэс дуннелы тодмо луиз. 
Бергес Степан Эрьзя улэ но ужа Уралын (Мраморской черкогуртын но Екатеринбургын), Новороссийскын, Батумиын, Бакуын, Аргентинаын.
1950-тӥ арын солэн луонлыкез кылдэ берен СССР-е бертыны, 1951-тӥ арын со берытске дораз, трос ужъёссэ сьӧраз вае (пулэсь, гипслэсь, туйлэсь, мраморлэсь 180 скульптура, ваньмыз ӵош соос ог 175 тонна кыско). Бертэмез бере кивалтэт солы Москваын нимысьтыз мастерской висъяз, отын Эрьзя тыршиз но ялан ужась адӟытон усьтӥз. Отчы пырон понна котьку кузь черодын сылоно луиз. Автор ӵемысь учкисьёсты ачиз подвалъёстӥ нуллӥз. 
1956-тӥ арын Эрьзя Ужъя Горд Знамялэн орденэныз пусъемын вал. 
Кулӥз со Мускоын 1959-тӥ арын 24-тӥ шуркынмонэ. Ватэмын Саранскын. Саранскын ик али интыяське С. Эрьзялэн бадӟым музеез.
Кавказ (трос пуштросъем кыл)

Та кыллэн пӧртэм валатонъёсыз вань:
Фольклор

Фолькло́р (англи folklore — «калык визь») — калык творчество, ӵемысь - ымысь ыме, пельысь пеле выжись; калыклэсь улонзэ, улон шоры учконъёссэ, чеберлыкез валанзэ возьматӥсь аслаз калыклэн ик творческой валче ужез. Фольклор кыл огазея преданиосыз, кырӟанъёсыз, частушкаосыз, серемес учыръёсыз, выжыкылъёсыз, эпосэз, пьесаосыз, драмаосыз, сатирая пьесаосыз, эктонъёсыз, архитектураез, суреданэз но киужез.
Рейн

Рейн ( [ʀaɪ̯n], [ʀɛ̃], [rɛi̯n]) — Шундыпуксён Европаысь бадӟым шур, усе Уйпал зарезе. Бызе куать кунъёслэн музъем вылтӥзы: Швейцаритӥ, Лихтенштейнтӥ, Австритӥ, Германитӥ, Францитӥ но Нидерландтӥ.
Кузьдалаез 1233 иськем. Кутсконэз Альп гурезьёсын, 2412 метр ӝуждалаын. Бассейнэзлэн площадез - ог 185 сюрс квадрат иськем.
Мозель

Мозель (, , люксемб. Musel) — Францитӥ, Люксембургтӥ но Германитӥ бызись шур, усе Рейнэ. Кузьдалаез — 544 иськем, бассейнэзлэн площадез - 28 286 квадрат иськем.
Шур кутске Вогез вырйылын, шонергес ке - Баллон-де-Эльзас (Ballon d’Alsace) гурезьын, отысен бызе Лотарингие. Рейнэ усе Германиысь Кобленц карын, отын кылдытэ "немец сэрег" (нем. Deutsches Eck). Мозеле усё Саар, Рувер, Авьера шуръёс. Мозель вылын сыло таӵе тодмо каръёс: Нанси, Мец (Франция), Трир, Кобленц (Германия).
Шурлэн нимыз кылдэмын латин Mosella кыллэсь - «пичи Маас» (лат. Mosa). Мозель шурлэн нимыз ик сётӥз нимъёс Франциысь 2 департаментъёслы: Мозель но Мёрт.
Мозель кузя трос виноград мерттэмын, солэсь вина пӧзьто. Мозель котырысь улос - Германиысь одӥгез вашкалаез вина пӧзьтонъя (та уж борды кутскизы ни ог 2 сюрс ар талэсь азьло). Туристъёс понна та улосын нимысьтыз сюрес но лёгемын - Moselradweg: мылкыд карисьёс велосипедъёсын Мозель кузя Мецысен Кобленцозь мыныны быгато. 
1985-тӥ арын 14-тӥ инвожое Бельгилэн, Люксембурглэн, Нидерландлэн, Францилэн но Германилэн кивалтӥсьёсыз, «Принцесса Мари-Астрид» судноын Мозельтӥ уякузы, Люксембург, Франция но ФРГ куспысь кунгож дорын, Шенген гурт вӧзын, Шенген огкыл гожтӥзы.
Саар (трос пуштросъем кыл)

Саар кыллэн кӧня ке валатонъёсыз:
Брэст

Бре́ст (, , ) — Белоруссиысь кар, Брест улослэн но ёрослэн административной центрез. 
Карлэн быдӟалаез — 146,12 км². Карын улӥсьёслэн лыдзы (2014-тӥ арын 1-тӥ толшорлы)- 330 934 мурт.
Интыяське улослэн лымшор-шундыпуксён палаз, Мухавец шурлэн Шундыпуксён Буг шуре усён дораз, Польшаен кунгож вӧзын. Брест - чугун сюресысь бадӟым станция, Мухавец вылысь порт.
Брест — узыр но вашкала историен кар. Ошмессинъёсын пумиськемезъя, со - Белоруссиын пуктэм ньылетӥез кар (1019), солэсь вазь гожъямын Полоцк (862), Витебск (974) но Туров (980) сярысь гинэ. Туннэ нуналлы со тужгес тодмо луэ крепостез понна. 
Географиез.
Брест интыяське Минсклэсь 320 иськемын. Карлэн шундыӝужан палаз Мухавец шур усе Шундыпуксён Буге, кыклы люкиськыса. Брестлэн уйпалтӥз бызе Лесная шур. 
Брест интыяське дыр поясын, кудзэ калыккуспо стандартъя "Восточноевропейское летнее время" нимало (UTC+3).
Куазез.
Толшоре шор температура -2,6 °C, пӧсьтолэзе +19,3 °C. Араз зор-котъёслэн лыдзы - 609 мм. Шорлыдын араз 160 нунал зоре, 68 нунал лымыя. Бус вӧлдӥське ог 33 нунал ӵоже, гудыръя 27 нунал.
Мухавец (трос пуштросъем кыл)

Мухавец кыллэн кӧня ке валатонъёсыз:
Мухавец

"Мухавец" кыллэн вань на мукет валатонъёсыз.
Му́хавец () — Белоруссиысь Брест улосысь шур, усе Шундыпуксён Буге. Кузьдалаез - 113 иськем, бассейнэзлэн площадез - 6350 квадрат иськем.
Кутсконэз — Пружаны карын. Бызе Пружаны, Кобрин, Жабинка но Брест ёросъёсти. 
Мухавеце усё Дахловка, Жабинка, Тростяница, Осиповка но Рита шуръёс.
Шундыпуксён Буг

Шундыпуксён Буг (, , ) — Шундыӝужан Европаысь шур, бызе Украинатӥ, Польшатӥ но Белорусситӥ. Кузьдалаез — 772 иськем, бассейнэзлэн площадез — 73 470 км².
Шундыпуксён Буг кутске Подольск вырйылысен, Шундыпуксён Украинаын. Нырысь шундыпуксён пала бызе, собере уйпала коже. Бызе Брест возтӥ, собере Подляшь кузя, Варшаваысен, Вислае усёнэзлэсь кыдёкын ик ӧвӧл, Буг Нареве усе.
Йӧ ву вылаз пуке толсур пумысен южтолэзь пумозь. 
Мухавеце таӵе бадӟым шуръёс усё:
Бур палысьтыз: Луга, Мухавец, Лесная, Нурец, Брок;
Паллян палысьтыз: Золочевка, Полтва, Солокия, Букава, Хучва, Угерка, Кшна, Ливец, Рата.
Брест крепость (валатонъёсыз)

Брест крепость:
Брест крепость

"Брест крепостьлэн вань на мукет валатонъёсыз."
Бре́ст кре́пость (белор. Брэсцкая крэпасць, крепость Брест-Литовск) — Белоруссиысь Брест карысь крепость, интыяське Мухавец шур Шундыпуксён Буге усён вадесын.
Кылдэмез.
Брест крепость пуктыны кутскемын 1836-тӥ арын Карл Иванович Опперман топографлэн но инженерлэн проектэзъя. Йылпумъямын 1842-тӥ арын. Крепостьлэн вал цитаделез (валтӥсь укрепление) но сое утись куинь укреплениосыз. Огъя площадез вал 4 км², копакыз кыстӥськиз 6,4 иськеме. Цитадельлэн борддоръёсызлэн пасьталаез вал 2 метр, цитадель пушкын интыяськизы 12 сюрс муртлы дасям 500 казематъёс. 
1864-тӥ—1888-тӥ аръёсы Эдуард Иванович Тотлебенлэн проектэзъя крепость выльдэмын вал, нош 1876-тӥ арын Давид Иванович Гриммлэн проектэзъя отчы Свято-Николаевский черк пуктӥзы.
Крепость XX даурлэн кутсконаз.
Нырысетӥ дунневыл ож кутскем бере крепость утиськыны дасяськиз, но уйин 1915-тӥ арын нырысетӥ (13-тӥ) августэ, чигнамлы луыса, со ӟуч войскоосын кельтэмын но кӧня ке пуштытъямын вал. 1918-тӥ арын 3-тӥ мартэ Цитадельын Брест огкыл гожтэмын вал. 1918-тӥ ар пумозь крепость немецъёс киын вал, нош собере полякъёслы выжиз. 1920-тӥ арын сое киултӥз Горд Армия, но бӧрысь Рига огкылъя со выжиз II Речь Посполитаялы. 
Войнаос вискын крепостьын интыяськиз казарма, склад но политической пытсэт (1930-тӥ аръёсы отчы интыязы кивалтэтлы пумит мынӥсьёсыз). 
1939-тӥ арын Брест крепостез утён.
Нырысетӥ дунневыл ож кутскем бере мукет нуналаз, 1939-тӥ арын 2-тӥ сентябре, немецъёс нырысетӥзэ пуштытъязы Брест крепостез: самолётъёс куштӥзы 10 бомба, йӧттӥзы Тӧдьы дворецез. Со вакытэ казармаосын интыяськизы пехотая полкъёслэн 35-тӥ но 82-тӥ батальонъёссы, озьы ик армие басьтэм солдатъёс, кудъёссэс мукет частьёсы келяны дасяло вал но мукетъёсыз. 
Карлэн но крепостьлэн гарнизонэнызы кивалтӥз Францишека Клееберг генераллэн «Полесье» группаез; 11-тӥ сентябре гарнизонэн кивалтӥсе пуктӥзы Константин Плисовский генералэз. Крепостез утисьёслэн ӧй вал ожтӥрлыксы танкъёслы пумит, но ӵапак танкъёсын соослы ожмаськоно луиз. 
13-тӥ сентябрьлы военнойёслэн семьяоссы крепостьысь палэнэ келямын, отысь выжъёс но потонъёс минировать каремын, валтӥсь капка танкъёсын ворсамын, музъемын пехота понна окопъёс гудэмын вал.
1939-тӥ арын 14-тӥ сентябре немец войскоос турттӥзы басьтыны городэз но крепостез, но соослэн ӧз пормы. Со нуналэ ик немец артиллерия но авиация крепостез пуштытъяны кутскизы. Вуоно ӵукнаяз, секыт ожмаськонъёс бере, немецъёс киултӥзы городлэсь бадӟым люкетсэ. Брестэз утисьёс чигназы крепосте. 16-тӥ сентябре ӵукна тушмонъёс крепость вылэ мерскизы, но басьтыны сое ӧз быгатэ. Уйин 17-тӥ сентябре сӧсырмем Плисовский крепостез кельтон но, Бугез потыса, лымшоре кошкон сярысь приказ сётӥз. Войскоос выжизы йӧтылымтэ выжетӥ Терасполь укрепление, отысен - Терасполе.
22-тӥ сентябре немецъёс Брестэз Горд Армилэн 29-тӥ танковой бригадаезлы сётӥзы. Озьы Брест но Брест крепость выжизы СССР-лы.
Ружаны

Ружа́ны (белор. Ружаны) — Беларуссиысь Брэст улосысь Пружаны ёросысь посёлок.
Пружаны

Пружа́ны (белор. Пружаны) — Беларуссиысь Брэст улосысь кар, Пружаны ёрослэн административной центрез.
Улӥсьёслэн лыдзы — 19 838 мурт (2013).
Интыяськемез.
Ёрос центр сылэ Мухавец шур вылын, Брэстлэсь 89 иськемын, Аранчыцы чугун станцилэсь — 11 иськемын.
Роберт Бош нимо фонд

«Роберт Бош» нимо фонд (, вакчиятыса: RBSG) ужбергатонэн герӟаськем фондъёс пӧлын Германиын одӥгез бадӟымез луэ. Кылдэмын со 1964-тӥ арын Роберт Бош (1861–1942) ужбергатӥсьлэн завещанияз кельтэм косонэзъя. 
Фонд ужа таӵе удысъёсъя: тазалыкез утён, калыкъёс куспын кусыпъёсыз юнматон, дышетон но нылпи будэтон, искусство но культура, озьы ик гуманитарной, мерлыко но естественной тодосъёс.
"Роберт Бош ГмбХ" огазеяськонлэн ог 92% уставной капиталысьтыз (со 1 200 миллион евро пала) мер ужлы висъяське. Бош семьялы кыле уставной капиталысь 8%-эз но 7% куараос. 
1964-тӥ арысен 2001-тӥ арозь фонд 536,7 миллион евро пӧртэм проектъёсыз улонэ пыӵатонлы висъяз. Али тужгес азинтӥськись но кулэен лыдъяськись проектъёс пӧлы фонд пыртэ сыӵеоссэ, кудъёсызлэн валтӥсь ужпумъёсыз немец кылэз палэнын вӧлмытонлы сӥземын луо. Со пыр уно немец студентъёс дуннеын анай кылзыя ассистентъёс луыса тыршо, соос понна нимысьтыз дышетсконъёс, семинаръёс радъясько, вань нимысьтыз методикалы дышетскон программаоссы но - Сӥзьыл но Тулыс академиос.
Бохотница

Бохотница (, -я [bɔxɔtˈnit͡sa]) — лымшор – шунды ӝужан пал Польшаын Пулави куспын интыяськем гурт.
Улӥсьёсыз — .
Трояны

Трояны — Польшаысь гурт. Улӥсьёсыз – 490 адями (2014).
Блокланд, Рохир

Рохир Блокланд (, вордскиз 1971-тӥ арын 16-тӥ тулыспалэ, Дордрехтын) — нидерланд кылтодосчи, 2014-тӥ арысен Уппсала университетысь финн-угор кылъёсъя профессор. 
=Улон но ужан сюресэз=
1997-тӥ арын Блокланд Гронинген университетын магистрлэсь степеньзэ басьтӥз, нош 2005-тӥ арын Корнелиус Хассельблатт дорын кандидат диссертацизэ утиз. Дышетсконзэ йылпумъяса, пӧртэм университетъёсын (кылсярысь, Таллинысь, Тартуысь, Грайфсвальдысь, Берлинысь Гумбольдт нимо университетын) доцент, ӧтем доцент, тодос ужась луыса тыршиз. 
2005-тӥ-2006-тӥ аръёсы Гронинген университетысь финн-угор кафедраен кивалтӥз, нош 2009-тӥ-2010-тӥ аръёсы - Гамбург университетысь финн-угор кафедраен. 2011-тӥ арысен тодос ужась луыса тыршиз Мюнхенысь Людвиг-Максимилиан нимо университетысь финн-угор кафедраын.
2014-тӥ арын Рохир Блокландлы Уппсала университысь туала кунсьӧр кылъёсъя институтысь финн-угор кафедраын Ларс-Гуннар Ларссонлэсь ужзэ азинтыны оскизы.
Ас ужъёсаз Блокланд мур эскере прибалтийско-финской, озьы ик перм но саам кылъёсыз. Тужгес бадӟым саклык висъя кылъя документацилы, бырись но пичи кылъёслы.
=Ужъёсыз=
Монографиез
2009: The Russian loanwords in literary Estonian. Wiesbaden
Изданиосыз
2007: Language and Identity in the Finno-Ugric World. Maastricht (Корнелиус Хассельблаттэн ӵош)
2002: Finno-Ugrians and Indo-Europeans: Linguistic and Literary Contacts. Maastricht (Корнелиус Хассельблаттэн ӵош)
Статьяосыз
2012: Borrowed pronouns: evidence from Uralic. Finnisch-ugrische Mitteilungen 35: 1–35.
2011: Komi-Saami-Russian contacts on the Kola Peninsula. Language Contact in Times of Globalization, hrsg. von Cornelius Hasselblatt, Peter Houtzagers &amp; Remco van Pareren. Amsterdam &amp; New York. 5–26 (Михаэль Рисслерен ӵош)
2010: Vene mõju eesti keeles. Keele rajad. Pühendusteos professor Helle Metslangi 60. sünnipäevaks, hrsg. von Ilona Tragel. Tartu. 35–54 (Петер Кехаёвен ӵош)
2003: The endangered Uralic languages. Language Death and Language Maintenance. Theoretical, practical and descriptive approaches, hrsg. von Mark Janse &amp; Sijmen Tol. Amsterdam. 107–141 (Корнелиус Хассельблаттэн ӵош)
2002: Phonotactics and Estonian etymology. Finno-Ugrians and Indo-Europeans. Linguistic and Literary Contacts, hrsg. von Rogier Blokland &amp; Cornelius Hasselblatt. Maastricht. 46–50.
2000: Allative, genitive and partitive. On the dative in Old Finnish. Congressus Nonus Internationalis Fenno-Ugristarum IV. Tartu. 421–431 (Нобуфуми Инабаен ӵош)